| **בנק ישראל**  דוברות והסברה כלכלית |  | ‏ירושלים, כ"ב באלול, התשפ"ד  ‏‏25 בספטמבר 2024 |
| --- | --- | --- |

הודעה לעיתונות:

# הקצאת קוד זיהוי לספק שירותי תשלום חוץ בנקאי-

# אישור הקצאת קוד זיהוי עבור 019 שירותי תשלום בע"מ

זיהוי המשתתפים במערכת הפיננסית בישראל מבוצע באמצעות קוד זיהוי ייחודי לכל גוף (מוכר כיום כ"**קוד בנק**") המורכב משני תווים. בנק ישראל מעדכן על הקצאת קוד זיהוי נוסף לחברת פינטק (FinTech) אשר נמצאת בתהליך של חיבור למערכות התשלומים בישראל.

צעד זה עומד בקנה אחד עם יתר הצעדים שקידם בנק ישראל לטובת פתיחת הגישה לשחקנים חוץ בנקאיים וקידום התחרות בשוק התשלומים, כך שחברות פינטק יוכלו לפעול באופן ישיר ועצמאי במערכות התשלומים המפוקחות בישראל, תוך צמצום התלות בבנקים. קוד הזיהוי מאפשר לחברות פינטק להקצות מספר חשבון תשלום ללקוחותיהם וכן מאפשר למשתתפים אחרים במערכות התשלומים לזהות אותם באופן ייחודי.

**עודד סלומי, מנהל מחלקת מערכות תשלומים וסליקה**: " לראשונה, הענקנו קוד לגוף שהינו חלק מקבוצה שפועלת בתחום התקשורת. הגופים החדשים שצפויים להשתתף במערכות התשלומים יתרמו בהגברת תחרות, צמצום הריכוזיות בשוק הפיננסי, פיתוח של פתרונות תשלומים מתקדמים וחדשניים, ייעול תהליכים ושירותים עסקיים והוזלת עלויות לטובת ציבור הצרכנים ובתי העסק בישראל. נמשיך לפעול לצירוף שחקנים מגוונים שיתרמו לפיתוח המערכת הפיננסית".

להלן מספר קוד הזיהוי שהוקצה לחברת **019 שירותי תשלום בע"מ**: **79**.

[לרשימת קודי הזיהוי שהוקצו לטובת חיבור למערכות התשלומים לחץ כאן](https://boi.org.il/roles/supervisionregulation/payment-systems-oversight/psaccess/identification-code/)